Loe juhiseid ohutuks teatrikülastuseks - Teater Vanemuine
Suvelavastuse “Kirvetüü” publiku ja näitlejate turvalisuse tagamisel lähtume Kultuuriministeeriumi juhendist.
Palun arvestage etenduspaigas kehtestatud reegleid ja võimalusi, mille oleme loonud kõigi turvalisust silmas pidades. Etendusi ning publiku turvalisust puudutav info täpsustub ja täieneb jooksvalt. Viimaste muudatustega saate end kursis hoida vanemuine.ee
Tagame võimalikult kontaktivaba, minimaalsete järjekordadega ning ohutu distantsiga pääsmete kontrolli sissepääsul. Külastajatel on järjekorras võimalik hoida distantsi (ca 2 m) ning tulla vajadusel piletimüüjale, -kontrolörile lähemale piiratud ajaks. Selleks kasutame põrandal tähiseid, infosilte ja täiendavaid piirdeid distantsi hoidmiseks.
Tagame istekohtade piirangutele vastava asetuse ja liikumissuuna publikualal. Väldime kogunemist lava ette.